ຊາວນະຄອນຫລວງລີມາ ພາສັດລ້ຽງຂອງເຂົາເຈົ້າ ໄປຮັບພອນ ຈາກຄຸນພໍ່ ໃນເປຣູ 
ຊາວນະຄອນຫລວງລີມາ ພາກັນລຽນ​ແຖວ​ ພ້ອມກັບ​ສັດ​ລ້ຽງ ​ຂອງ​ເຂົາ​ເຈົ້າ ​ ເພື່ອ​ໃຫ້ຄຸນ​ພໍ່​ ຈາກ​ໂບດຄາ​ໂທ​ລິກ ​ຊິດນ້ຳມົນ​ໃສ່ ເພື່ອໃຫ້ສັດ ຢູ່ດີມີແຮງ.
ທີ່ປະເທດເປຣູ ພວກສັດລ້ຽງເຊັ່ນ ໝາ ແມວ ນົກ ແລະ ແມ່ນກະທັງ ຈອນຟອນ ໄດ້ຖືກນຳໄປເຂົ້າພິທີທາງສາສະໜາພິເສດ ເພື່ອຮັບ ເອົາພອນຈາກໂບດຄາໂທລິກ ໃນນະຄອນຫລວງລີມາ ໃນວັນ ສະເຫລີມ ສະຫລອງ ພະອໍລະຫັນ St Francis ແຫ່ງ Assisi ຊຶ່ງ ເປັນຜູ້ປົກປ້ອງສັດທັງຫຼາຍ ພວກເຈົ້າຂອງສັດທັງຫຼາຍ ພາກັນລຽນແຖວ ພ້ອມກັບສັດລ້ຽງຂອງເຂົາເຈົ້າ ເພື່ອໃຫ້ ຄຸນພໍ່ຈາກໂບດຄາໂທລິກ ຊິດນ້ຳມົນໃສ່ ໃນລະຫວ່າງພິທີທາງສາສະໜານັ້ນ ຄຸນພໍ່ໄດ້ ຂໍຮ້ອງ ບັນດາເຈົ້າຂອງສັດລ້ຽງ ໃຫ້ປະຕິບັດຕໍ່ພວກສັດລ້ຽງຂອງຕົນ ດ້ວຍຄວາມຮັກຫອມ ອີງຕາມປະຫວັດສາດ ພະອໍລະຫັນ St Francis ແມ່ນເວົ້າລົມກັບ ພວກສັດທັງຫຼາຍ ແລະ ປະຕິບັດຕໍ່ພວກເຂົາ ຄືກັນກັບສະມາຊິກຂອງຄອບຄົວ ເຈົ້າຂອງໝາພັນ dachshund ຄົນນຶ່ງ ນາງ Ines Alvarado ເວົ້າວ່າ ພວກເຊື່ອຖື ກ່າວວ່າ ການໄດ້ຮັບພອນ ຈະເຮັດໃຫ້ພວກສັດລ້ຽງ ມີສຸຂະພາບດີ